PTTEP ออกหุ้นกู้ 1.5 หมื่นลบ.อายุ 3 ปี ขายสถาบัน-รายใหญ่ หวังใช้เป็นทุนหมุนเวียน-ชำระหนี้
PTTEP ออกหุ้นกู้ 1.5 หมื่นลบ.อายุ 3 ปี ขายสถาบัน-รายใหญ่ หวังใช้เป็นทุนหมุนเวียน-ชำระหนี้
PTTEP ออกหุ้นกู้ 1.5 หมื่นลบ.อายุ 3 ปี ขายสถาบัน-รายใหญ่ หวังใช้เป็นทุนหมุนเวียน-ชำระหนี้
20 มิ.ย. 2562

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP หรือ ปตท.สผ. เปิดเผยว่า ในวันที่ 19 มิ.ย.62 บริษัท ปตท.สผ. ศูนย์บริหารเงิน จำกัด ซึ่งเป็นบริษัทย่อยของ ปตท.สผ. และเป็นศูนย์บริหารเงินของกลุ่ม ปตท.สผ. ได้ดำเนินการออกหุ้นกู้ประเภทไม่ด้อยสิทธิและมีผู้ค้ำประกัน ให้กับผู้ลงทุนสถาบันและผู้ลงทุนรายใหญ่ในประเทศ จำนวน 15,000 ล้านบาท อายุ 3 ปี มีอัตราดอกเบี้ยคงที่ต่อปีร้อยละ 2.26 โดยมี ปตท.สผ. เป็นผู้ค้ำประกันหุ้นกู้ทั้งจำนวน
ทั้งนี้ หุ้นกู้ดังกล่าวได้รับการจัดอันดับความน่าเชื่อถือจากทริสเรทติ้งที่ระดับ AAA และมีแนวโน้มเครดิตที่ระดับ “Stable” หรือ “คงที่” โดยเงินที่ได้รับจากการออกหุ้นกู้ครั้งนี้ บริษัทจะนำไปใช้เป็นเงินทุนหมุนเวียนและชำระหนี้ที่ครบกำหนด